wickkiey/tamil-wikipedia-chunked huggingface dataset:
# விசயவாடாப் போர்

## உசாத்துணை நூல்கள்

- <cite id="Sastri"></cite>
# ஆண் பெண் இயல்புகள் (தொல்காப்பியம்)

அண்களுக்கும் பெண்களுக்கும் தனித்தனி இயல்புகள் உண்டு. ஆளுமைத் தன்மை உடையவரை ஆண் என்னும் சொல்லாலும், பேணும் தன்மை உடையவர்களைப் பெண் என்னும் சொல்லாலும் தமழ் வழங்குகிறது.  
தொல்காப்பியர் இந்த வேறுபாட்டை உணர்த்துகிறார்.
;ஆண் தன்மை
- பெருமை - பலராலும் மதிக்கப்படும் பெருந்தன்மை
- உரன் - பெண்களைக் காட்டிலும் அதிக உடல் வலிமை
; பெண் தன்மை
- அச்சம் (அஞ்சாமை ஆண்குணம். அஞ்சுவது பெண்ணியல்பு)
- நாண் (பிற ஆடவரைக் கண்டால் வெட்கப்படுதல்)
- மடம் (கொளுத்தக் கொண்டு கொண்டது விடாமை)
- நிச்சம் (பயிர்ப்பு) (முன் பின் பயிற்சி இல்லாதவர்களிடம் தோன்றும் கூச்சம்)
# நெட்டூர்ப் போர்

**நெட்டூர்ப் போர்** சோழப் பேரரசர் மூன்றாம் குலோத்துங்க சோழனுக்கும் பாண்டிய முடிக்குரிய வீர பாண்டியனுக்கும் இடையில் 1188 இல் இடம்பெற்றது.
# நெட்டூர்ப் போர்

## காரணம்

சோழர் 8 வருட உள்நாட்டு யுத்தம் முடிவுற்றதும் வீர பாண்டியனை பாண்டிய முடிக்குரியவனாக்கினர். ஆயினும் வீர பாண்டியன் விரைவிலேயே சோழருடனான நட்புறவை முறித்ததும், சோழர் படை 1182 இல் மதுரை மீது படையெடுத்து, வீர பாண்டியனுக்குப் போட்டியாளனாகிய விக்கிரம பாண்டியனை நியமித்தது.  
-
# கூடல சங்கமப் போர்

**கூடல சங்கமப் போர்** 1062 இல் சோழ அரசன் இரண்டாம் இராஜேந்திர சோழனின் படைகள் மேலைச் சாளுக்கியர் அரசன் முதலாம் சோமேஷ்வராவுடன் கிருஷ்ணா ஆறும் துங்கபத்திரை ஆறும் சந்திக்கும் இடத்திலுள்ள கூடல சங்கமத்தில் இடம் பெற்றது.
# கூடல சங்கமப் போர்

## காரணம்

கொப்பம் போருக்கு வஞ்சம் தீர்ப்பதற்காக, மேலைச் சாளுக்கிய அரசன் முதலாம் சோமேஷ்வரா தன் கட்டளைத் தளபதி வலதேவா தலைமையில் பெரும் படையினை அமைத்தான். இப்படை இரண்டாம் இராஜேந்திர சோழனின் படையினை கிருஷ்ணா ஆறும் துங்கபத்திரை ஆறும் சந்திக்கும் கூடல சங்கமத்தில் சந்தித்தது.
# கூடல சங்கமப் போர்

## உசாத்துணை நூல்

- <cite id="Sastri"></cite>
- <cite id="Aiyangar"></cite>
# கொப்பம் போர்

**கொப்பம் போர்** என்பது இடைக்காலச் சோழ அரசர்கள் இராஜாதிராஜ சோழன், இரண்டாம் இராஜேந்திர சோழன் ஆகியவர்களுக்கும் சாளுக்கியர் அரசன் முதலாம் சோமேசுவரனுக்குமிடையில் 1054 இல் இடம்பெற்ற சமரைக் குறிக்கின்றது. இச் சமரில் சோழர்கள் வெற்றி பெற்றபோதும் அரசனும் புகழ்பெற்றவராகவும் விளங்கிய இராஜாதிராஜ சோழன் சமர்க்களத்தில் மரணமடைய அவருடைய தம்பி இரண்டாம் இராஜேந்திர சோழன் அரசரானார்
# கொப்பம் போர்

## மூலம்

இப் போர் பற்றிய வரலாற்று மூலங்கள் 1054 ஆம் ஆண்டுக்குரிய கல்வெட்டிலும் இராஜேந்திர சோழனின் 1055 ஆம் ஆண்டு மணிமங்கலம் குறிப்புக்களிலும் காணப்படுகின்றன.
# கொப்பம் போர்

## உசாத்துணை நூல்

- <cite id="Sastri"></cite>
# விக்கிப்பீடியா:உங்களுக்குத் தெரியுமா/அக்டோபர் 24, 2012

- **சப்பானிய சிலந்தி நண்டின்**(படம்) ஒரு காலின் நீளம் இரண்டு சராசரி மனிதர்களின் உயரத்திற்குச் (3.8 மீட்டர்) சமம்.
- **கணியர்** என்பவர்கள் பண்டைய தமிழகத்தின் சோதிடர்களும், வானியலாளர்களும் ஆவர்.
- உலகின் உயரமான கட்டிடம் துபாயிலுள்ள 818 மீ (2,684 அடி) உயரமுடைய **புர்ஜ் கலிஃபா** ஆகும்.
- விண்மீன் பேரடைகளின் இடையிலிருக்கும் வெற்றுவெளியில் 1 கன மீட்டர்களுக்கு ஒரு அணுவே காணப்படும்.
- **சுவாதித் திருநாள் ராம வர்மா** 400 இற்கும் மேலான கீர்த்தனைகளை கருநாடக, இந்துத்தானி இசை வடிவங்களில் இயற்றியுள்ளார்.
# வண்டலூர்-மீஞ்சூர் வெளி வட்டச் சாலை

யின் உள் வட்டச் சாலை, புறவழிச் சாலை,மற்றும் வெளிவட்டச் சாலைகளைக் காட்டும் வரைபடம்.]]  
**வண்டலூர்-மீஞ்சூர் வெளி வட்டச் சாலை** (*Vandalur-Meenchur Outer Ring Road*) சென்னைப் பெருநகர் வளர்ச்சிக் குழுமத்தால் சென்னை நகரத்தினுள் பெரும் சரக்குந்துகள் வந்துசெல்வதைத் தவிர்க்கவும், வளரும் மாநகரப் போக்குவரத்தின் சீரான பரவலுக்கும் வகை செய்ய வளர்த்தெடுக்கப்படும் ஒரு முக்கிய போக்குவரத்து தடவழியாகும். இந்த வெளி வட்டச் சாலை மூலம் சென்னையை ஒட்டிய செங்கல்பட்டு மாவட்டம், காஞ்சிபுரம் மாவட்டம் மற்றும் திருவள்ளூர் மாவட்டப் பகுதிகள் இணைக்கப்படுகின்றன.  
இந்த வெளி வட்டச் சாலையானது சென்னையின் வெளிப்புறப் பகுதிகளானவண்டலூர், தாம்பரம், பூவிருந்தவல்லி, நெமிலிச்சேரி, படப்பை, மீஞ்சூர் பகுதிகளை இணைக்கிறது. இச்சாலை ஏறத்தாழ 62.3&nbsp;கி.மீ. நீளம் கொண்டது.  
இது தே.நெ 45ஐ வண்டலூரிலும், தே.நெ 4ஐ நாசரத்பேட்டையிலும், தே.நெ 205ஐ நெமிலிச்சேரி (திருநின்றவூர்), தே. நெ.5ஐ நல்லூரிலும் திருவொற்றியூர்-பொன்னேரி-பஞ்செட்டி சாலையை (டிபிபி சாலை) மீஞ்சூரிலும் இணைக்கும் வண்ணம் திட்டமிடப்பட்டுள்ளது. இதற்கான நிலம், சாலை மற்றும் தொடர்வண்டி வழித்தடங்கள் அமைத்திட 72 மீ. அகலத்திற்கும் எதிர்காலத் தேவையாக மேலும் 50 மீ. அகலத்திற்கும் கையகப்படுத்தத் திட்டமிடப்பட்டுள்ளது.
# வண்டலூர்-மீஞ்சூர் வெளி வட்டச் சாலை

## முதல் கட்டப்பணி

இத்திட்டப்பணிக்கு 1,081 கோடி ரூபாய் திட்டச்செலவாக மதிப்பிடப்பட்டுள்ளது. இரு கட்டங்களில் நிறைவேற்றப்படத் திட்டமிடப்பட்டுள்ள இச்சாலைகளின் முதற்கட்டப் பணிகளை ஆகத்து 29, 2010இல் அன்றைய துணை முதலமைச்சர் மு. க. ஸ்டாலின் கால்கோளிட்டுத் துவங்கி வைத்தார். முதற்கட்டத்தில் வண்டலூரிலிருந்து, நெமிலிச்சேரி வரை 30 கி.மீ. தொலைவிற்கு வெளிவட்டச் சாலை அமைக்கப்பட்டுள்ளது. இச்சாலை 2014 முதல் போக்குவரத்திற்கு பயன்பாட்டில் உள்ளது.
# வண்டலூர்-மீஞ்சூர் வெளி வட்டச் சாலை

## இரண்டாம் கட்டப் பணி

இரண்டாம் கட்டப்பணி நெமிலிச்சேரி முதல் மீஞ்சூர் வரை சாலைப் பணிகள் 2020 இறுதியில் முடிக்கப்பட்டது. இச்சாலையை பொதுமக்கள் பயன்பாட்டிற்கு தமிழக முதல்வர் எடப்பாடி கே. பழனிசாமி 8 பிப்ரவரி 2021 அன்று திறந்து வைத்தார்.
# வண்டலூர்-மீஞ்சூர் வெளி வட்டச் சாலை

## மாநகரப் பேருந்துகள்

வெளி வட்டச் சாலையில் 10 பிப்ரவரி 2021 முதல் மாநகரப் போக்குவரத்துக் கழகத்தின் பேருந்துகள் இரண்டு வழித்தடங்களில் இயங்குகின்றன.  
- வழித்தடம் எண் 206: பூவிருந்தவல்லி, மண்ணிவாக்கம் இணைப்புச் சாலை, பெருங்களத்தூர் வழியாக தாம்பரம் வரை செல்லும்.
- வழித்தடம் எண் 203: பூவிருந்தவல்லி, படப்பை, ஒரகடம் இணைப்புச் சாலை வழியாக வாலாஜாபாத் வரை செல்லும்.
# தோனூர்ப் போர்

**தோனூர்ப் போர்** முதலாம் இராஜராஜ சோழன் தலைமையிலான சோழர் படைக்கும் மேலைச் சாளுக்கிய அரசன் சத்தியாசிரேயனுக்கும் இடையில் கருநாடகத்தின் பீசப்பூர் மாவட்டத்திலுள்ள தோனூரில் 1007 இல் நடைபெற்ற போராகும்.
# தோனூர்ப் போர்

## சம்பவங்கள்

தார்வாட் கல்வெட்டுக்கள் "தமிழர்களைக் கொல்பவனான சத்யாசிரேயன் முடிக்குரிய இளவரசன் இராசேந்திர சோழனால் நடத்தப்பட்ட பிரதான சோழர் படையைத் தோற்கடித்து, அவர்களைப் பின்வாங்கும்படி செய்தான்" என்று கூறுகின்றது. தோனூர் சோழப் பேரரசின் தொலைதூர வடக்கு எல்லையாக மாறியது.
# தோனூர்ப் போர்

## மேலைச் சாளுக்கியர்-சத்யாசிரயனுடன் போர்

சாளுக்கிய மன்னன் இரண்டாம் தைலப்பனுக்குப் பின்னர் அவனுடைய மகன் சத்தியாசிரயன் சாளுக்கிய மன்னனானான். சத்தியாசிரயனை எதிர்த்துப் போர் புரிந்து வெற்றியடைந்து, அவனிடமிருந்த செல்வத்தில் ஒரு பங்கைத் தஞ்சை பெரிய கோயிலுக்கு செலவழித்தான் என்று இராஜராஜன் கல்வெட்டுகளில் காணப்படுகிறது. மாளவ நாட்டு பாரமாரர் இதே சமயம் சாளுக்கியர்களை வடக்கிலிருந்து தாக்கினர். மேலைச் சாளுக்கியர் இருபெரும் பகைவரை ஒரே நேரத்தில் எதிர்த்துப் போரிட்டுச் சமாளிக்க முடியாமல் திணறினர். ஏறக்குறைய கி.பி 1003ம் ஆண்டைச் சேர்ந்த இராஜராஜ சோழனின் கல்வெட்டுகள் ‘இரட்டப்பாடி’ ஏழரை இலட்சம் என்ற நாட்டைப் படையெடுத்து அதைக் கைப்பற்றினான் என்று கூறுகின்றன. ஆனால் திருவாலங்காட்டுச் செப்பேடுகள் சத்தியாசிரயன் இராஜராஜனது கடல் போன்ற பெரும்படையக் கண்டு அஞ்சிப் போர்க்களத்தை விட்டு ஓடிவிட்டான் என்று கூறுகின்றன.
# தோனூர்ப் போர்

## இராஜேந்திரன் தலைமை

தார்வார் மாவட்டம் ஹொட்டூரில் சத்தியாசிரேயனின் கல்வெட்டு ஒன்று, ’சோழ குலத்திற்கு அணியாக விளங்கியவனும் இராஜராஜ நித்தியாவிநோதனின் மகனுமாகிய, நூர்மடிச் சோழ இராஜேந்திர வித்தியாதரன் என்பவன், ஒன்பது லட்சம் வீரர்கள் அடங்கிய பெரும்படையுடன் பீஜப்பூர் மாவட்டத்திலுள்ள தோனூர் வரையில் வந்து, பெரும்போர் புரிந்து நாட்டைச் சூறையாடிப் பாழ்படுத்தியும் நகரங்களைக் கொளுத்தியும், இளங்குழவிகள், அந்தணர் என்றும் பாராமல் அவர்களைக் கொன்றும், கன்னியரைக் கைப்பற்றி மனைவியராக்கியும், அந்தச் சாதியை அழித்தும் அளவற்ற பொருள்களைக் கவர்ந்து கொண்டு தன்நாட்டுக்குத் திரும்பிச் சென்றான்” என்று கூறுகிறது. இதன் பிறகு, ”தமிழரைக் கொன்று (திருள-மாரி) சத்தியாசிரயன் சோழரை விரட்டியடித்து, அவரிடமிருந்து தன் வஸ்து-வாகனத்தை மீட்டு தென் பகுதியையும் கைப்பற்றினான் ” என்று இதே கல்வெட்டு மேலும் கூறுகிறது. இதனால் இராஜேந்திரன் மேலைச் சாளுக்கிய நாட்டின் மீது படையெடுத்துச் சென்று இரட்டபாடியை வென்றான் என்ற செய்தி உறுதிப்படுத்தப்படுகிறது.
# தோனூர்ப் போர்

## சாளுக்கியப் போரின் விளைவுகள்

சோழர்களின் வடமேற்குப் படையெடுப்பின் மூலம் மைசூரில் கங்கர்களும் நுளம்பர்களும் ஆண்ட பகுதிகளோடு ஏறக்குறைய இப்போதையை பெல்லாரி மாவட்டம் முழுவதும் சோழ நாட்டுடன் இணைக்கப்பட்டது. இராஜராஜனின் கல்வெட்டோ அல்லது இக்காலச் சாளுக்கிய மன்னரது கல்வெட்டுக்களோ பெல்லாரியில் இதுவரை அகப்படவில்லை. ஆனால் பொதுவாக, சோழ நாட்டின் தொலைவெல்லைப் பகுதிகளில் அவர்களுடைய கல்வெட்டுகள் பெரிதும் காணப்படுவதில்லை. கங்கை, வேங்கி மண்டலங்களுக்கென்றே ஒரு மாதண்ட நாயகனை இராஜராஜன் தன் ஆட்சியின் இறுதியில் அமர்த்தியிருந்தான் என்பதே இவ்விரு மண்டலங்களும் ஒன்றோடொன்று இணைந்திருந்ததோடு சோழநாட்டுடன் சேர்ந்திருந்தன என்பதற்கும் போதுமான சான்றாகும்.
# தோனூர்ப் போர்

## உசாத்துணை நூல்கள்

- <cite id="Sastri"></cite>
# காந்தளூர் சாலைப் போர்கள் (சோழரும் சேரரும்)

**காந்தளூர் சாலைப் போர்** சோழப் பேரரசர்களுக்கும் பிற்கால சேரர்களின் அரசின் படைகளுக்கும் இடையே தற்போதைய கேரளா அரசின் விழிஞம் எனுமிடத்திற்கு அருகிலுள்ள துறைமுகப் பட்டணமான காந்தளூர் சாலையில் (தற்போது வலியசாலா) கிட்டத்தட்ட கி.பி. 10ம் நூற்றாண்டு இறுதியிலும், பதினொன்றாம் நூற்றாண்டின் முற்பகுதியிலும் இடம்பெற்றன. முதலாம் போரில் முதலாம் இராசராசனும், இரண்டாம் போரில் முதலாம் இராசேந்திரன் சோழ வேந்தர்களாய் போருக்கு தலைமை தாங்கி சேர வேந்தர்களை வென்றனர்.
# காந்தளூர் சாலைப் போர்கள் (சோழரும் சேரரும்)

## காந்தளூர்

இராஜராஜ சோழனின் முதல் வெற்றியும் முதன்மையான வெற்றியும் காந்தளூர்ச்சாலை கலமறுத்தருளிய நிகழ்வே ஆகும். இம்மன்னனின் நான்காவது ஆட்சி ஆண்டிலிருந்து (கி.பி. 988) இந்த அடைமொழி இராஜராஜனின் கல்வெட்டுகளில் காணப்படுகிறது.  
“சாலை கலமறுத்தளிய கோராஜகேசரி வன்மரான ஸ்ரீ ராஜராஜ தேவன்” என்றும், “காந்தளூர்ச் சாலை கலமறுத்தருளிய ஸ்ரீ ராஜராஜ தேவன்” என்றும் இரண்டு விதமாகக் கல்வெட்டுகளில் காணப்படுகின்றன. காந்தளூர்ச்சாலை என்பது கேரள மாநிலத்தின் தென் எல்லையில் திருவனந்தபுரத்தின் ஒரு பகுதியாக உள்ள வலியசாலை என்ற இடமே என்றும், கன்னியாகுமரி மாவட்டத்தின் எல்லையில் அமைந்துள்ள களியக்காவிளையைத் தாண்டிக் கேரள மாநிலத்தில் அமைந்துள்ள உதியன் பேரூரிலிருந்து பூவாறு என்ற ஊருக்குச் செல்லும் வழியில் அமைந்துள்ள காந்தளூர்தான் என்றும் இருவேறு விதமாக அடையாளம் காணப்படுகிறது.  
முதலாம் இராசாதிராசனின் இரண்டு மெய்கீர்த்திகளிலுமே அவன் காந்தளூர் சாலையை வென்ற நிகழ்வு குறிக்கப்பட்டுள்ளது.
# காந்தளூர் சாலைப் போர்கள் (சோழரும் சேரரும்)

## வெளியிணைப்புகள்

- எல்லைகள்
- காந்தளூர்ச்சாலை பற்றிய சொல்வனம் கட்டுரை
- காந்தளூர்ச் சாலை - ஒரு மீள்பார்வை - கோகுல் சேஷாத்ரி
# சென்னைத் துறைமுகம் – மதுரவாயல் விரைவுச்சாலை

**சென்னைத் துறைமுகம் – மதுரவாயல் விரைவுச்சாலை** சென்னையில் 19 கிலோமீட்டர் (12 மைல்) தொலைவிற்கு உயரத்தில் கட்டமைக்கப்பட்டு வரும் ஒரு விரைவுவழிச் சாலையாகும். இது சென்னைத் துறைமுகத்தின் 10ம் எண் வாயிலில் துவங்கி கோயம்பேடு வரை கூவம் ஆற்றின் கரையோரமாகவும் பின்னர் தேசிய நெடுஞ்சாலை 4இன் நடுமத்தியிலும் மதுரவாயல் வரை உயர்ந்த தூண்களின் மேல் கட்டமைக்கப்பட்டு வருவதாகும்.
# சென்னைத் துறைமுகம் – மதுரவாயல் விரைவுச்சாலை

## துவக்கம்

இச்சாலைத் திட்டம் 1815 கோடி மதிப்பீட்டில் 2009 ஆண்டு துவக்கப்பட்டது. அப்போதைய இந்தியப் பிரதமர் மன்மோகன் சிங், தமிழக முதல்வர் மு. கருணாநிதி ஆகியோரால் அடிக்கல் நாட்டப்பட்டு திட்டப்பணிகள் துவக்கப்பட்டது. இத்திட்டத்தால் சென்னையில் போக்குவரத்து குறையும், துறைமுகத்தில் இருந்து மதுரவாயல் செல்ல தற்போதைய நிலையில் ஒன்று முதல் இரண்டு மணி நேரம் ஆகிறது. இத்திட்டம் செயல்படுத்தப்பட்டால் 15 முதல் 20 நிமிடங்களில் இந்த இடத்தைக் கடக்க போதுமானதாகும். கனரக வாகனங்கள் இந்த உயர்மட்ட சாலையில் செல்வதால் போக்குவரத்து குறையும் என்பது குறிப்பிடத்தக்கது. இச்சாலை கட்டுமானப்பணிகள் 15 விழுக்காடு முடிந்திருந்த நிலையில் 2011 ஆண்டு புதியதாக பொறுப்பேற்ற அ.தி.மு.க அரசு இச்சாலை திட்டத்துக்கு முட்டுக்கட்டை போட்டதால் பணிகள் நின்றன.
# சென்னைத் துறைமுகம் – மதுரவாயல் விரைவுச்சாலை

## மறுபரிசீலனை

2016 ஆம் ஆண்டு திசம்பரில் ஜெயலலிதாவின் மறைவையடுத்து புதிய முதல்வராக பொறுப்பேற்ற ஓ. பன்னீர்செல்வம் தலைமையிலான புதிய அரசு திட்டத்தை சில மாற்றங்களுடன் செயல்படுத்த குழு அமைத்து பரிசீலிப்பதாக அறிவித்தது.
# சோழர் கொடி

**சோழர் கொடி** புலிச் சின்னம் பொறித்த கொடியாக இருந்தது என வரலாற்று ஆதாரங்கள் தெரிவிக்கின்றன. எனினும், இவ்வாறுதான் அக்கொடி அமைந்ததென்பதற்கான ஆதாரங்கள் இதுவரை கிடைக்கவில்லை. ஆகவே, ஏனைய ஆதாரங்களற்ற கொடிகள் போன்று சோழர் கொடியும் உருவாக்கப்பட்டுள்ளது. இவ்வாறு சித்தரிக்கப்பட்ட கொடி சிவப்பு பின்புலத்தில், தொங்கல்வாய் துகிற்கொடி அமைப்பில், முழு உருவமும் தெரியத்தக்க மஞ்சள் நிறத்தில் கருப்பு வரிகள் கொண்ட புலி உருவத்துடன் காணப்படுகின்றது.
# சோழர் கொடி

## மேலும் பார்க்க

- தமிழீழத் தேசியக்கொடி
# ஆல்ஃபா செண்ட்டாரி பிபி

**ஆல்ஃபா செண்ட்டாரி பிபி** (*Alpha Centauri Bb*) என்பது செண்டாரசு என்ற தெற்கு விண்மீன்குழுவில் ஏறத்தாழ 4.37 ஒளியாண்டு தூரத்தில் உள்ள உள்ள ஆல்ஃபா செண்ட்டாரி பி என்ற விண்மீனைச் சுற்றிவரும் ஒரு கே-வகைப் புறக்கோள் ஆகும். ஐரோப்பிய வானியலாளர் குழு ஒன்று இப்புறக்கோளைக் கண்டுபிடித்துள்ளதாக 2012 அக்டோபர் 16 ஆம் நாள் அன்று அறிவித்துள்ளது. பூமியைப் போன்ற எடையும், புதன் கோள் நமது சூரியனைச் சுற்றி வரும் தூரத்துக்குக் குறைவான தூரத்தில் (0.04 வாஅ) அதன் சூரியனைச் சுற்றியும் வருகிறது. இதனால் அது "வாழத்தகுந்த வலயத்துக்கு" வெளியே இது அமைத்துள்ளதாகக் கருதப்படுகிறது. இது தனது சூரியனை 3.236 நாட்களுக்கு ஒரு தடவை சுற்றி வருகிறது. இதன் மேற்பரப்பு வெப்பநிலை கிட்டத்தட்ட 1,200 செல்சியசு ஆகும்.
# தேசிய நெடுஞ்சாலை 207 (இந்தியா)

**தேசிய நெடுஞ்சாலை 207** (*NH 207*, *தே.நெ.207*) தமிழ்நாட்டின் ஓசூரிலிருந்து துவங்கி கர்நாடகத்தின் தோபெசுப்பேட் வரை செல்கின்ற தேசிய நெடுஞ்சாலை ஆகும். 155 கி.மீ. நீளமுள்ள இந்த நெடுஞ்சாலையில் 20 கி.மீ. தொலைவு தமிழ்நாட்டிலும் 135 கி.மீ. கர்நாடகத்திலும் உள்ளது.
# தேசிய நெடுஞ்சாலை 207 (இந்தியா)

## வழித்தடம்

- ஓசூர்
- சர்ஜாப்பூர்
- ஓசக்கோட்டை
- தேவனஹல்லி
- தொட்ட பல்லாப்பூர்
- தோபெசுப்பேட்
# தேசிய நெடுஞ்சாலை 208 (இந்தியா)

**தேசிய நெடுஞ்சாலை 744** (**NH 744**, முன்னதாக தே.நெ. 208) தென்னிந்தியாவில் தமிழ்நாட்டிலுள்ள திருமங்கலத்தையும், கேரளாவிலுள்ள கொல்லத்தையும் இணைக்கும் தேசிய நெடுஞ்சாலை ஆகும். கொல்லத்தில் தே.நெ.544யிலிருந்து துவங்கி தே.நெ.7இல் மதுரையின் புறநகர் திருமங்கலத்தில் இணைகிறது.
# தேசிய நெடுஞ்சாலை 208 (இந்தியா)

## வழித்தடம்

கொல்லம், கடப்பக்கடா, கேரளபுரம், கில்லிக்கொல்லூர், குந்தரா, எழுகோன், கொட்டரக்கரா, குன்னிக்கோடு, புனலூர், தென்மலை, ஆரியன்காவு, புல்லாரா, செங்கோட்டை, தென்காசி, கடையநல்லூர், புளியங்குடி, வாசுதேவநல்லூர், சிவகிரி, இராசபாளையம், திருவில்லிப்புத்தூர், டி. கல்லுப்பட்டி, திருமங்கலம்.
# தேசிய நெடுஞ்சாலை 209 (இந்தியா)

**தேசிய நெடுஞ்சாலை 209** தென்னிந்தியாவிலுள்ள ஓர் தேசிய நெடுஞ்சாலை ஆகும். இது கர்நாடகத்தின் பெங்களூரு நகரின் பசவனகுடியிலுள்ள திவான் மாதவ் ராவ் சாலையில் துவங்கி தமிழ்நாட்டின் திண்டுக்கல்லுக்கு வடக்கே வேடசந்தூரில் தே.நெ.7இல் இணைகிறது. இந்தச் சாலை காவிரி ஆற்றை மாலவல்லிக்கும் சட்டேகாலுக்கும் இடையே கடக்கிறது. இந்தச் சாலை கோயம்புத்தூருக்கும் ஈரோடு மாவட்டத்தின் சத்தியமங்கலத்திற்கும் இடையே *சத்தி சாலை* எனப்படுகிறது. இது கோவை மாவட்டத்திலுள்ள முதன்மையான சாலைகளில் ஒன்றாக விளங்குகிறது.
# தேசிய நெடுஞ்சாலை 209 (இந்தியா)

## வழித்தடம்

### தமிழ்நாடு

அசனூர், பண்ணாரி, சத்தியமங்கலம், புளியம்பட்டி, அன்னூர்(கோவையின் புறநகர்), கோயம்புத்தூர், பொள்ளாச்சி, உடுமலைப்பேட்டை, மடத்துக்குளம் (கோவை மாவட்ட எல்லை), பழனி மற்றும் திண்டுக்கல்.
# தேசிய நெடுஞ்சாலை 209 (இந்தியா)

## வழித்தடம்

### கர்நாடகம்

புஞ்சனூர், சாமராஜநகர், யெலந்தூர், கொள்ளேகால், சட்டேகால், மாலவல்லி, அல்கூர், கனகப்புரா, அரோஹல்லி, கக்ளிப்பூர், பெங்களூரு
# தேசிய நெடுஞ்சாலை 209 (இந்தியா)

## விரிவாக்கம்

தேசிய நெடுஞ்சாலை 209, தமிழ்நாட்டிற்குள்ளே செல்லும் 131.9 கி.மீ நீளமுள்ள பொள்ளாச்சி - திண்டுக்கல் பிரிவு ரூ 3649 கோடி மதிப்பினில் மூன்றுகட்டங்களாக நான்கு வழிச்சாலையாக மேம்படுத்தப்படுகின்றது.  
| 1 | கமலபுரம் - ஒட்டன்சத்திரம் | 54.33 | 783.03 |  |
| --- | --- | --- | --- | --- |
| 2 | ஒட்டன்சத்திரம் - மடத்துக்குளம் | 45.38 | 613.20 |  |
| 3 | மடத்துக்குளம் - பொள்ளாச்சி | 64.44 | 726.72 | } |
# சீன சண்டைக் கலைகள்

**சீன சண்டைக் கலைகள்** எனவும் மாண்டரின் மொழியில் **வூசு** எனவும் **குங்பூ** என பிரபல்யமாக அழைக்கப்படுவது சீனாவில் பல நூற்றாண்டுகளுக்கு முன்பு விருத்தி செய்யப்பட்ட சீன சண்டைக் கலை முறைகள் ஆகும். இம் முறைகள் சண்டைக் கலைகளின் பொது தனித்தன்மைக்கு ஏற்ப "குடும்பங்களாக" (家, jiā), "பிரிவுகளாக" (派, pài) அல்லது "கற்பித்தலாக" (門, mén) வகைப்படுத்தப்பட்டுள்ளது. உதாரணமாக அவ்வாறான தனித் உடற் பயிற்சி உட்பட்ட தன்மைகள் மிருகம் போன்ற நடிப்புச் செயற்பாடாகவோ அல்லது சீனத் தத்துவஞானிகள், சமயங்கள், இதிகாசங்கள் ஆகியவற்றால் உயிர்ப்பூட்டப்பட்ட பயிற்சி முறைகளாகவோ காணப்படும். சுவாச மூலம் குவியச் செய்யபப்டும் முறைகள் *அகம்* (内家拳, nèijiāquán) எனவும், தசைகளை மேம்படுத்தி, நரம்புகளை வலிமைப்படுத்தி முக்கியத்துவம் கொடுக்கப்படும் முறைகள் *புறம்* (外家拳, wàijiāquán) எனவும் அடையாளப்படுத்தப்படும். புவியியல் அடிப்படையில் *வடக்கு* (北拳, běiquán) மற்றம் *தெற்கு* (南拳, nánquán) என வகைப்படுத்தப்படும் முறையும் முக்கியமானதொரு வகைப்படுத்தலாகும்.
# ஐந்திணை மஞ்சிகன் சிறுநிகண்டு

இந்நூல் குறிஞ்சி, முல்லை, மருதம், நெய்தல், பாலை என ஐந்திணைகளுக்கு உரியத் தாவரங்களைப் பற்றிக் கூறும் சிறு நூல் ஆகும். ஆசிரியர்பெயர், ஐந்திணைச் சார்பு, அளவு, சிறுமை ஆகியவற்றால், இந்நூலுக்கு **ஐந்திணை மஞ்சிகன் சிறுநிகண்டு** எனப்பெயர் அமைந்தது. மஞ்சிகன் என்பவரால் எழுதப்பட்டது ஆகும். இந்நிகண்டு மாகறல் தி.பொன்னுசாமி முதலியாரால் பதிப்பிக்கப்பட்டுள்ளது.இவர் தமது முன்னுரையில், மாகறல் கார்த்திகேய முதலியாரிடமிருந்து இந்நிகண்டு கிடைத்ததாகக் கூறியுள்ளார்.
# ஐந்திணை மஞ்சிகன் சிறுநிகண்டு

## அமைப்பு

பொதுவாக நிகண்டுகள் அனைத்திலும் கடவுள் வாழ்த்து, குரு வாழ்த்து, அவையடக்கம் போன்றவற்றால் ஏதாவது ஒன்று நூலின் தொடக்கத்தில் அமைந்திருக்கும். இந்நிகண்டில் இவைகளில் ஒன்றும் காணப்படவில்லை. பெருநிகண்டு என்னும் நிகண்டு ஒன்றின், தொடர்ச்சியாக இந்நூல் அமைந்திருக்கலாமென்றுக் கருதப்படுகிறது.  
இந்நூல், எளிதில் மனனம் செய்வதற்கு ஏற்றவாறு 122 ஓரடி நூற்பாக்களைக் கொண்டுள்ளது. மரங்களின் பெயர்களையும், பிற தாவரங்களின் பெயர்களையும் கூறுகிறது. ஒவ்வொரு நூற்பாவும், ஒரு மரத்தைப் பற்றி என, 122 மரங்களின் பெயர்கள் குறிப்பிடப்பட்டுள்ளன.
ஒவ்வொரு நூற்பாவும் ஆகும், எனப்படும், எனப்படுமே என்று முடிவதாக அமைந்துள்ளது.
# ஐந்திணை மஞ்சிகன் சிறுநிகண்டு

## உள்ளடக்கம்

ஒவ்வொரு மரத்துக்கும் பெரும்பான்மை 2 பெயர்களும் (தடவம், தணக்கு-56) சிறுபான்மை பெயர்கள் (பிசிதம், மந்தம், வெள்ளறுகு-68) என மூன்று பெயர்கள் வரை சுட்டியுள்ளதைக் காணமுடிகிறது. மேலும், மருத்துவ குணமிக்க மரங்களையும், வாசனைப் பொருள் மிகுந்த மரங்களையும் குறிப்பிடுகிறதேயன்றி, அவற்றின் பயன்பாடு பற்றிக் கூறப்படவில்லை.
# ஐந்திணை மஞ்சிகன் சிறுநிகண்டு

## உள்ளடக்கம்

### பட்டியல் இடப்பட்ட தாவரங்கள்

<big>**மரங்கள்**</big>: பிரம்பு, சிறுமுன்னை, பெருமுன்னை, தென்னை, பனை, வெண்முருங்கை, மூங்கில், தகரை, ஈஞ்சு, நிலவேம்பு, ஆலம், மகிழ், கொன்றை, குரா, செருந்தி, சந்தனம், அரசு, கோங்கம், ஒதியம், புளி, குங்குமம், அனிச்சம், கொய்யா, ஆத்தி, தேறு, இரும்பிலி, தும்பிலி, கடம்பு, பிடா, ஊசிப்பாலை, பெருமரம், கருங்குன்றி ஆகியன.  
<big>**மூலிகைகள்**</big>: மூலிகை (ஒடதி, ஒடதம்), கருநாகதாளி, அறுகு, சித்திரமூலம், நஞ்சுமுறிச்சான், முடக்கற்றான், பச்சிலை, ஆவிரை, தான்றி, பல்லி, பொருதலை, குதம்பை, தணக்கு, செம்பு, பிரமி, ஈயுணி, வெள்ளறுகு, காக்கணம், கஞ்சாங்கோரை, கொறுக்கை, நன்னாரி, நெடுங்கோரை, கரும் பிரண்டை, திரிதளமூலி, பாற்சொற்றி, சிறுநெல்லி, செந்தூதளை, வெண்தூதளை, கரிசலாங்கண்ணி, நெருஞ்சில், துளசி ஆகியன மூலிகைச் செடிகள் ஆகும்.  
<big>**கீரைகள்**</big>: சிறுகீரை, தொய்யா, கானாங்கீரை, பொன்னாங்கண்ணி ஆகியன பற்றிக் கூறப்பட்டுள்ளன.
# ஐந்திணை மஞ்சிகன் சிறுநிகண்டு

## ஒப்பீடு

திவாகரம், பிங்கலம் ஆகிய இரண்டு நிகண்டுகளிலும் மரப்பெயர்கள் பற்றிக் குறிப்பிட்டிருக்கின்றன. இவற்றின்மரப்பெயர்த் தொகுதிகளோடு, ஒப்பிட்டுப் பார்த்தால், பல புதிய பெயர்கள் புலப்படுகின்றன. சான்றாக இந்நிகண்டு தென்னையின் பெயரைக் குறிப்பிடும்போது நாலிநாரி, தெங்கு தென்னை (7) என்கிறது. ஆனால் திவாகரம், நாளிகேரம், தெங்கு தழை என நவில்வர் (திவா.702) என்றே குறிப்பிடுகிறது.
# தேசிய நெடுஞ்சாலை 183 (இந்தியா)

## காலக்கோடு

இந்த நெடுஞ்சாலை முன்பு **தே. நெ. 220** என்று அழைக்கப்பட்டது.
# தேசிய நெடுஞ்சாலை 183 (இந்தியா)

## வழித்தடம்

### கேரளம்

கொல்லம் → அஞ்சலுமூடு → அடூர் → செங்கனூர் → திருவல்லா → சங்கனாசேரி → கோட்டயம் → பாம்பாடி → கொடுங்கூர் → பொன்குன்னம் → கஞ்சிரப்பள்ளி → பொடிமட்டம் குன்றம் → முண்டகயூர் பெர்க்கமாவண்டி →  
க்கும் தேனிக்குமிடையே ஓர் பகுதி]]
# தேசிய நெடுஞ்சாலை 183 (இந்தியா)

## வழித்தடம்

### தமிழ்நாடு

கூடலூர் → கம்பம் → உத்தமபாளையம், சின்னமனூர் → வீரபாண்டி → தேனி, பெரியகுளம் → தேவதானப்பட்டி → பட்லகுண்டு → திண்டுக்கல்
# தேசிய நெடுஞ்சாலை 183 (இந்தியா)

## தேசிய நெடுஞ்சாலை 183A

புதிய நெடுஞ்சாலை 183A (இந்தியா) மார்ச் 2014-ல் அறிவிக்கப்பட்டது. இது பன்மனா டைட்டானியம் சந்திப்பிலிருந்து (கொல்லம் அருகே) தேவலக்கரை - கோவூர் - சாஸ்தாங்கோட்டை - பரணிகாவு - கடம்பநாடு - மணக்காலா - அடூர் - ஆனந்தப்பள்ளி - தட்டையில் - காய்பட்டூர் - ஓமாலூர் - பத்தனம்திட்டா – மயிலாப்ரா – கும்பலாம்பொய்கா – வடசேரிகரை – பெருநாடு – லஹை – பிளாப்பள்ளி – கானமலை – முக்கூட்டுதாரா – எருமேலி – முண்டக்காயம் வழியாகச் செல்கின்றது. இந்த நெடுஞ்சாலை, கோட்டயத்திலிருந்து நீண்ட பாதையை விட, அடூரிலிருந்து, கைப்பட்டூர், பத்தனம்திட்டா வழியாக வண்டிப்பெரியாருக்குச் செல்லும் தூரம் குறைவானப் பாதையாகும்.
# தேசிய நெடுஞ்சாலை 183 (இந்தியா)

## சான்றுகோள்கள்

- சாலை போக்குவரத்து மற்றும் நெடுஞ்சாலைகள் அமைச்சகம்
# நிஞ்சிட்சு

எனவும், சிலவேளை என பரிமாற்றம் செய்யக்கூடிய சொல்லாகவும் பாவிக்கப்படுவது சண்டைக் கலையும், மரபுப் போரற்ற, கரந்தடிப் போர்களின் தந்திதிரோபாயம், போர் உத்தி மற்றும் வேவு பார்த்தல் கலையாக திட்டமிட்டு *சினோபி* (நிஞ்ஜிட்சு பயில்பவர் என்று அர்த்தம்) எனப்படுபவர்களால் (சப்பானுக்கு வெளியில் பொதுவாக *நிஞ்சா* என அறியப்படுவர்) பயிலப்படுவதாகும்.
# நிஞ்சிட்சு

## வெளி இணைப்பு

- Ninjutsu techniques Ninjutsu kata and techniques in the AKBAN wiki
# யூதாசு இஸ்காரியோத்து

**யூதாசு இஸ்காரியோத்து** (*Judas Iscariot*) என்பவர் இயேசுவின் பன்னிரு திருத்தூதர்களுள் ஒருவர். இவர் இயேசுவை முப்பது வெள்ளிக்காசுகளுக்காக முத்தமிட்டு குருக்களும் பரிசேயரும் அனுப்பிய காவலர்களிடம் காட்டிக்கொடுத்தார் என விவிலியம் கூறுகின்றது.
# யூதாசு இஸ்காரியோத்து

## யூதாசின் இறப்பு

தம்மால் இயேசு தண்டனைத் தீர்ப்பு அடைந்ததைக் கண்டபோது யூதாசு மனம் வருந்தி தலைமைக் குருக்களிடமும் மூப்பர்களிடமும் முப்பது வெள்ளிக் காசுகளையும் திருப்பிக் கொண்டு வர, அதை அவர்கள் வாங்க மறுத்ததால் அந்த வெள்ளிக் காசுகளைக் கோவிலில் எறிந்து விட்டுப் புறப்பட்டுப் போய்த் தூக்குப் போட்டுக் கொண்டதாக விவிலியத்தில் மத்தேயு நற்செய்தி கூறுகின்றது. ஆயினும் திருத்தூதர் பணிகளின் படி, இவர் தனது செயலுக்கு கிடைத்த கூலியைக் கொண்டு ஒரு நிலத்தை வாங்கினார் எனவும். பின்பு இவர் தலைகீழாய் விழ, வயிறு வெடித்து, குடலெல்லாம் சிதறிப்போயின என்றும், இவர் வாங்கிய நிலத்தை 'இரத்தநிலம்' என அனைவரும் அழைத்ததாகவும் குறிக்கின்றது.
# யூதாசு இஸ்காரியோத்து

## பிற நம்பிக்கைகள்

ஞானக் கொள்கை என்னும் தப்பறைக்கொள்கை என கண்டிக்கப்பட்ட கொள்கையினைக் கொண்டிருந்த குழுவினர்களிடையே இருந்த யூதாசு நற்செய்தி என்னும் நூல், யூதாசுவே இயேசுவின் மிக நெறுங்கிய நண்பர் எனவும், அவரின் ஒரே உண்மையான சீடர் எனவும் குறிக்கின்றது. மேலும் யூதாசு இயேசுவின் அறிவுரைப்படியே காட்டிக்கொடுத்ததாகவும், இதனால் யூதாசு இயேசுவின் ஆன்மா பருப்பொருள் உலகத்திலிருந்து விடுதலை பெற உதவியதாகவும் குறிப்பிடுகின்றது.
# பட்டோடி நவாப்

**பட்டோடியின் நவாப்** *(Nawab of Pataudi)* என்பது முந்தைய பட்டோடி சமஸ்தானத்து அரசர்களைக் குறிக்கும் பட்டம். இப்பகுதி இன்றைய அரியானா மாநிலத்தில் உள்ளது. 1971 ஆம் ஆண்டில் 26 ஆவது சட்டதிருத்தம் மூலம் அரசர்களின் உரிமை ஒழிக்கப்பட்ட பின்னர் நவாப் பட்டம் என்பது பெயரளவில் மட்டுமே உள்ளது.  
பட்டோடி சமஸ்தானத்தின் எட்டாவது நவாப் இப்திக்கார் அலி கான் பட்டோடி விடுதலைக்கு முற்பட்ட இந்தியத் துடுப்பாட்ட அணியின் தலைவர். இவரது மகனும் ஒன்பதாவது நவாபுமான மன்சூர் அலிகான் பட்டோடி விடுதலை பெற்ற இந்தியத் துடுப்பாட்ட அணியின் தலைவர்.
மன்சூர் அலிகான் பட்டோடியின் மகனான நடிகர் சாயிஃப் அலி கான் 2011 ஆம் ஆண்டு பத்தவாது நவாபாகப் பட்டமேற்றுள்ளார்.
# தடய அறிவியல்

**தடய அறிவியல்** அல்லது **தடயவியல்** (*forensic science*) என்பது அறிவியலின் உதவியுடன் குற்றச்செயல்களை ஆராயும் ஓர் துறையாகும். குற்றம் நடந்த இடத்தில் கிடைக்கும் தடயங்களை எடுத்து, அவற்றை சோதனைச் சாலைகளில் ஆராய்ந்து, நீதிமன்றத்தில் தாக்கல் செய்யும் அளவிலான சாட்சியங்களாக தடயவியல் வல்லுனர்கள் மாற்றுகின்றனர். குருதி, எச்சில், மயிர், வாகனச் சக்கரங்கள் மற்றும் காலணிகளின் அச்சு, கைரேகை, காலடி தடங்கள் வெடிபொருட்கள், உடலின் பிற திரவங்கள், மதுபானங்கள் போன்றவற்றை தடய அறிவியல் நிபுணர்கள் ஆய்வு செய்து முக்கியமான துப்புகளைத் தருகின்றனர். அறிவியல் பூர்வமான ஆதாரங்களாக இவை அமைகின்றன. இது தவிர கையெழுத்து மோசடிகள் குறித்து ஆராய்வதும் இத்துறையில் அடங்கும். வழக்குகளை தீர்க்க உதவும் தகவல்களைச் சேகரித்து தடயவியல் வல்லுனர்கள் காவல்துறைக்கு உதவுகின்றனர். மருந்தியல், சோதனை, கள அறிவியல் என்ற மூன்று வகையில் தடவியல் பணி அமைகிறது. காவல்துறை, சட்ட அமலாக்கத் துறை, பல்வேறு வகையான சட்ட அமைப்புகள், அரசு மற்றும் தனியார் துப்பறியும் நிறுவனங்கள் முதலியன தடய அறிவியல் துறையை நாடுகின்றன. தற்காலத்தில் பெண் தடய அறிவியல் ஆய்வாளர்களும் இப்பணியில் ஈடுபடுகின்றனர்.
# தடய அறிவியல்

## பணிகள்

, England, using a tent to protect the crime scene]]
இன்று நவீன தொழில்நுட்ப உதவியுடன் மேற்கொள்ளப்படும் சைபர் குற்றங்கள், மருத்துவத்திற்காக பயன்படுத்தப்படும் மருந்துகளை கொண்டு நடத்தப்படும் குற்றங்கள் என குற்றத்தின் வளர்ச்சிக்கேற்ப இந்தக் குற்றங்களைக் கண்டறிய காவல்துறைக்கும், நீதித்துறைக்கும் உதவியாக இருப்பது தடய அறிவியல் ஆகும். கொலை, பாலியல் ரீதியான தொந்தரவுகளை டி.என்.ஏ மூலம் கண்டறிவது, குண்டுவெடிப்பு நடைபெற்ற இடங்களில் கிடைக்கும் தடயங்களை வைத்து அது எந்த மாதிரியான குண்டு என்று கண்டறிவது, ஒரு சில வழக்குகளில் கொலைக்கு பயன்படுத்தப்பட்ட துப்பாக்கி அல்லது ஆயுதம் எந்த வகையைச் சேர்ந்தது என்பது பற்றிய பல்வேறு முக்கிய தடயங்களை கண்டறிய தடய அறிவியல் வெகுவாக உதவி வருகிறது. பெண்களுக்கு எதிரான கொடுமைகள், போதைப் பொருட்கள் பயன்பாடு போன்ற குற்றங்களைக் கண்டுபிடிப்பதிலும், தடய அறிவியலின் பங்களிப்பு மகத்தானதாக இருந்து வருகிறது.
# தடய அறிவியல்

## தடய அறிவியல் துறையின் பயன்பாடுகள்

நடந்த குற்றத்தில் நீதியை நிலைநாட்டுவதற்கு, உண்மையை கண்கண்டறிதல், சரியான நபர்களை அடையாளம் காணுவதற்குத் தேவையான தடயங்களை எடுத்து அறிவியல் பூர்வமாக நிரூபித்தல் ஆகியவை தடய அறிவியலின் பணியாகும். மேலும் தடயவியல் வல்லுநர்கள் நேரடியாக எந்த வழக்கிலும் நுழைய முடியாது. காவல் துறை இவர்களது தேவையை கருதி அழைக்கும் போது குற்றம் நடந்த இடத்துக்கு செல்வர். குறிப்பிட்ட குற்றத்துக்கு என்று மட்டுமல்லாமல் கொலை, கொள்ளை, கற்பழிப்பு, குண்டுவெடிப்பு, விபத்தில் இறந்த மற்றும் சிதைந்த உடல்களை அடையாளம் காண்பது உள்ளிட்ட அனைத்து பணிகளையும் தடய அறிவியல் துறை மேற்கொள்கிறது.
# தடய அறிவியல்

## பிரிவுகள்

தடய அறிவியலில் பல்வேறு பிரிவுகள் உள்ளன. அவைகளுள் சில:
- கைரேகை
- நுண்ணுயிரியல்
- உளவியல்
- பல்லமைப்பியல் (பல், ஈறு அமைப்பியலும் நோய்களும் பற்றிய துறை, (Odontology) )
- நோக்குறியியல் (Pathology)
# தடய அறிவியல்

## தமிழகத்தில் தடய அறிவியல்

ஆசியாவிலே சென்னையில் தான் முதன்முதலில் (1849-ம் ஆண்டு) தடய அறிவியல் துறை ஆரம்பிக்கப்பட்டது. சென்னை உட்பட ஒன்பது மண்டல அலுவலங்கள் இருக்கிறது. மேலும் 33 இயங்கும் தடய அறிவியல் (Mobile Forensic Science Laboratory) அலுவலகங்கள் இருக்கிறது. சென்னை அலுவலகத்தில் மட்டும் அனைத்து 14 சோதனைகளையும் செய்யும் வசதி இருக்கிறது.
# தடய அறிவியல்

## இந்திய கல்வி நிறுவனங்கள்

இந்தியாவில் நாடு முழுவதும் உள்ள பல்வேறு பல்கலைக்கழகங்களில் தடயவியல் தொடர்பான கல்விகள் வழங்கப்படுகின்றன.  
- மணிப்பூர் பல்கலைக்கழகத்தில் தடயவியல் அறிவியல் தொடர்பான மூன்றாண்டு பி.எஸ்சி. படிப்பு வழங்கப்படுகிறது.
- தில்லி பல்கலைக்கழகத்தில் குற்றத்தடயவியல் மாந்தவியல் (Forensic Anthropology) பிரிவில் பட்டயப்படிப்பு அளிக்கப்படுகிறது.
- கர்நாடக பல்கலைக்கழகத்தில் (Karnatak University) பட்டப்படிப்பு பயிலும் மாணவர்களுக்கு குற்றவியல் மற்றும் கைரேகை அறிவியல் (Criminology and Forensic Science) விருப்பப் பாடமாகத் தேர்வு செய்ய அனுமதிக்கப்பட்டுள்ளது.
- தமிழ்நாட்டில் சென்னை அண்ணா பல்கலைக்கழகம்
- சென்னைப் பல்கலைக்கழகம்
- உத்தரப்பிரதேசத்தின் ஜான்சியில் உள்ள புந்தேள்கண்ட் (Bundelhkand) பல்கலைக்கழகம்,
- ஆக்ராவில் உள்ள பீமாராவ் அம்பேத்கர் (Bhimrao Ambedkar) பல்கலைக்கழகம்
- ஐதராபாது ஒசுமானியா பல்கலைக்கழகம்
- பாட்டியாலாவில் உள்ள பஞ்சாப் பல்கலைக்கழகம்
- ஒரிசாவின் (ஒடிசாவில்) புவனேசுவரில் உள்ள உத்கால் (Utkal) பல்கலைக்கழகம்  
ஆகியவற்றில் தடயவியல் தொடர்பான படிப்புகள் வழங்கப்படுகின்றன.
# பெரியதம்பிரான்

**பெரியதம்பிரான்** (*Periyatambiran*) ஆகமம் சாராத கிராம தெய்வ வழிபாட்டு முறைகளில் காணப்படும் ஒரு அரசர் ஆவார்.
இலங்கையின் கிழக்குப் பகுதியில் பெரியதம்பிரான் வழிபாடு ஆங்காங்கே காணப்படுகின்றது. மட்டக்களப்பில் குடியேறிய 17 சிறைக்குடிகளுள் ஒன்றான வண்ணார் குல மக்களின் குலதெய்வமாக இவ்வழிபாடு குறிப்பிடப்படுகின்றது.
# பெரியதம்பிரான்

## ஐதீகக் கதை

சிவபெருமானைப் புறக்கணித்து விட்டு தக்கன் யாகம் ஒன்றை நடாத்துகின்றான். சிவனுக்கு சேரவேண்டிய அவிபாகங்களையும் தர மறுக்கின்றான். இந்நிலையில் இவ் யாகத்தை நடக்காது செய்ய வீரபத்திரனும் காளியும் செல்கின்றார்கள். இந்த யாக குண்டலத்தில் இருந்து பெரிய தம்பிரான் தோன்றிதாக புராணம் கூறுகின்றது. இதனால் பெரிய தம்பிரான், தக்கயாகேசுவரன் எனவும் அழைக்கப்படுகின்றார்.
# பெரியதம்பிரான்

## வழிபாட்டுமுறை

வருடாந்த சடங்கு ஆடி மாத முழுமதி தினத்தை இறுதி நாளாகக் கொண்டு நடைபெறும். இளநீர், கரும்பு, முக்கனி, கடலை, பொங்கல் என்பன இத்தெய்வத்துக்குரிய நைவேத்தியப் பொருள்களாகும்.  
துணைத்தெய்வம் நீலாசோதையன்; பரிவார தெய்வங்கள் பிள்ளையார், வைரவர், முருகன், வீரபத்திரர், திருமால், அம்மன்.
# மாதங்கலீலா

**மாதங்கலீலா** என்பது ஆசிய யானை<nowiki/>களைப் பற்றிய ஒரு மலையாள நூல். இதை எழுதியவர் திருமங்கலத்து நீலகண்டன். மாதங்கம் என்றால் யானை என்று பொருள். 1942 ஆம் ஆண்டில் திருவிதாங்கூர் யுனிவர்சிட்டி பிரஸ் இந்நூலை வெளியிட்டது. இந்நூல் முழுக்க முழுக்க கவிதை நடையில் அமைந்தது. அடிப்படையில் இந் கஜலட்சண சாத்திரம் எனும் சமசுகிருத நூலின் தழுவல் என்று கூறப்படுகிறது.
# மணிமாலா ஆறு

**மணிமாலா ஆறு** கேரள மாநிலத்தின் முக்கிய ஆறுகளில் ஒன்று. இது இடுக்கி மாவட்டத்திலுள்ள பீர்மேட்டை அடுத்த தட்டமலையில் உற்பத்தியாகிறது. இங்கிருந்து கோட்டயம், பந்தனம்திட்டா மாவட்டங்களில் ஓடி இறுதியில் ஆலப்புழா மாவட்டத்தின் திருவல்லாவில் பம்பை ஆற்றில் கலக்கிறது. இவ்வாற்றின் நீளம் 91.73 கி.மீ. முண்டக்கயம், எருமேலி, மணிமல, மல்லப்பள்ளி, சம்பக்குளம் ஆகிய ஊர்கள் இவ்வாற்றங்கரையில் அமைந்துள்ளன.
# எருமேலி

**எருமேலி** கேரள மாநிலத்தின் கோட்டயம் மாவட்டத்தில் உள்ள ஓர் ஊர். இது கோட்டயம் நகரிலிருந்து 60 கிலோமீட்டர் தொலைவில் மணிமாலா ஆற்றின் கரையில் அமைந்துள்ளது. இங்கே வேட்டைக் கோலத்திலான ஐயப்பன் கோயிலும் வாவர் பள்ளி வாசலும் உள்ளன. எருமேலியில் நடைபெறும் பேட்டதுள்ளல் எனும் நிகழ்வு புகழ்பெற்றது.என்று உச்சரிக்கப்படும், இது இந்தியாவின் கேரள மாநிலத்தில் கோட்டயம் மாவட்டத்தின் தென்கிழக்கு பகுதியில் உள்ள ஒரு கிராமம் மற்றும் நகரமாகும். இது சபரிமலை செல்லும் வழியில் அமைந்துள்ளது மற்றும் சபரிமலை செல்லும் பக்தர்களுக்கு ஒரு முக்கியமான இடமாக ( *இடதவலம்* ) அமைந்துள்ளது. ஆரம்ப காலங்களிலிருந்து இருந்த இந்துக்களுக்கும் முஸ்லிம்களுக்கும் இடையிலான மத நல்லிணக்கம் மற்றும் செழிப்புக்கு எருமெலி புகழ் பெற்றது. இது கடவுள் ஐய்யப்பனுடன் தொடர்புடைய புனைவுகள் மற்றும் புராணங்களில் வலுவான வேர்களைக் கொண்ட ஒரு இடம். எருமேலியில் புதிய விமான நிலையம் முன்மொழியப்பட்டுள்ளது. இந்த நகரம் மணிமாலா நதியால் வளர்ந்து வருகிறது.
# எருமேலி

## சொற்பிறப்பு

*எருமேலி* என்பது *எருமகொல்லியில்* இருந்து எடுக்கப்பட்ட பெயர் ஆகும் (" *எருமையைக்* கொன்றது"). புலிப்பால் சேகரிக்கச் சென்ற வழியில் ஐய்யப்பன் இந்த இடத்தில் " மஹிஷி"யைக் கொன்றதாக ஒரு புராணம் கூறுகிறது. மஹிஷ் என்றால் எருமை மற்றும் மலையாளத்தில் "எரும" என்று பொருள், எனவே இந்த பெயர் "எருமகொல்லி" என்று பிரித்தெடுக்கப்படுகிறது.
# எருமேலி

## இருப்பிடம்

கஞ்சிரப்பள்ளி - பத்தனம்திட்டா வழியில் எருமேலியில் உள்ளது. ஒரு சிறிய நதி, கோரட்டி (முதலில் மணிமாலா நதி என்று அழைக்கப்பட்டது ), எருமெலி நகரத்தின் நுழைவாயிலில் செல்கிறது, இது சரியாக முண்டகாயத்திலிருந்து 14 கி.மீ தூரம் கொண்டது . ஐந்தாவது விமான நிலையத்தை கேரளாவில் அமைப்பதற்காக கோட்டயம் மற்றும் பதனம்திட்டா ஆகிய மூன்று இடங்களில் ஒன்றாக உலக மலையாள சங்கம் தேர்வு செய்துள்ளது, ஒப்புதலுக்கான திட்டம் நிலுவையில் உள்ளது. பெருந்தேனருவி அருவி அருகே அமைந்துள்ள கண்ணுக்கினிய நீர்வீழ்ச்சி. வெச்சூச்சிரா அருகில் 13 கி.மீ தூரத்தில் இந்த அருவி அமைந்திருக்கிறது. எருமேலியிலிருந்து. செருவலி தோட்டங்கள் செல்வது ஒரு சிறந்த அனுபவத்தையும் வழங்குகிறது.
# எருமேலி

## விளக்கப்படங்கள்

2011 இந்திய மக்கள் தொகை கணக்கெடுப்பின்படி, எருமேலி மக்கள் தொகை 38890 ஆகும், இதில் 21199 ஆண்கள் மற்றும் 22230 பெண்கள். சராசரி பாலின விகிதம் 1049 ஆகும், இது மாநில சராசரியான 1084 ஐ விட குறைவாக உள்ளது. ஆண்களின் கல்வியறிவு விகிதம் 97.53% மற்றும் பெண்களுக்கு 95.71% ஆகும்.
# எருமேலி

## நிர்வாகம்

எருமேலியின் பஞ்சாயத்து ஆகஸ்ட் 15, 1953 இல் உருவாக்கப்பட்டது. இது 82.36 பரப்பளவில் பரவுகிறது &nbsp; km² 40% பாரத்தோடு வனப்பகுதியுடன். அது சூழப்பட்டுள்ளது , வடக்கில், பரத்தோடு மற்றும் முண்டகாயம் பஞ்சாயத்து ஆகிய ஊர்களும், கிழகே சிட்டார் பஞ்சாயத்தும் மற்றும் தெற்கில் மணிமாலா பஞ்சாயத்தும், சிரக்காடுவு பஞ்சாயத்து மேற்கிலும் கொண்டுள்ளது. அதன் நிர்வாக வசதிக்காக பஞ்சாயத்து 23 வார்டுகளாக பிரிக்கப்பட்டுள்ளது.
# எருமேலி

## பொருளாதாரம்

மக்களின் பெரும்பான்மை விவசாயிகளாக உள்ளனர் ( ரப்பர் மரம் தோட்டங்களால் நகரம் சூழப்பட்டுள்ளது) அல்லது அது சார்ந்த வணிகம் உள்ளன. இது ஒரு சிறிய நகரமாக இருப்பதற்கு முன்பு, கோயில், மசூதி மற்றும் அதன் ஒருங்கிணைந்த, பாகுபாடற்ற சமூகம் காரணமாக இப்போது அதன் முன்னேற்றங்கள் நடந்து வருகின்றன.
# எருமேலி

## கலாச்சாரம் மற்றும் பழக்கவழக்கங்கள்

எருமேலிக்கு அதன் சொந்த கலாச்சாரம் உள்ளது, இது சிரிய கிறிஸ்தவ, இந்து மற்றும் முஸ்லீம் சமூகங்களின் எளிமை மற்றும் ஒற்றுமையுடன் மற்ற எல்லா இடங்களிலிருந்தும் வேறுபட்டது. நகரத்தை சுற்றியுள்ள விவசாயப் பகுதிகள் கத்தோலிக்க - சிரிய கிறிஸ்தவர்களின் பெரும்பகுதியைக் கொண்டுள்ளன, அவர்கள் முக்கியமாக ரப்பர் சாகுபடியில் ஈடுபட்டுள்ளனர். இந்துக்களும் முஸ்லிம்களும் பெரும்பாலும் நகரப் பகுதியில் காணப்படுகிறார்கள்.  
சபரிமலை யாத்திரை மேற்கொண்டுள்ள அனைத்து இந்துக்களும் இந்த இடத்திற்கு வருகை தருகின்றனர். ஐய்யப்ப பகவானுக்கு நகரில் இரண்டு கோயில்கள் உள்ளன மற்றும் இங்கு பிரபலமான "பேட்டை துள்ளல்" (சடங்கு நடனம்) நவம்பர், டிசம்பர் மற்றும் ஜனவரி மாதங்களில் செய்யப்படுகிறது. எருமேலி னைனார் மசூதி எருமேலி செரியம்பலத்திற்கு எதிரே அமைந்துள்ளது. ஐய்யப்ப பக்தர்கள் ஐய்யப்ப சுவாமியைப் பார்வையிடுவதற்கு முன்பு நைனார் மசூதியில் உள்ள வாவர் சுவாமியைப் வண்க்குகிறார்கள். வாவர் ஐய்யப்பனின் தோழராக கருதப்படுகிறார். வாவர் சுவாமி மசூதியில் இருப்பதாக பக்தர்கள் நம்புகிறார்கள். பக்தர்கள் மசூதியிதிலிருந்து செரியம்பலத்திற்கு செல்கிறார்கள். பின்னர் அவர்கள் ஐய்யப்பாவின் ஆசீர்வாதம் பெற வலியம்பலம் செல்வார்கள். இங்கே பேட்டை துள்ளல் எனப்படும் நடனம் ஆடப்படுகிறது. இது உடலில் வண்ணம் பூசுதல், மர வில் மற்றும் அம்புகளை வைத்திருப்பதன் மூலம் செய்யப்படுகிறது. புராணம் என்னவென்றால், மகிசி கொல்லப்பட்டபோது, உள்ளூர் பழங்குடியினர் ஐய்யப்ப சுவாமிக்கு உதவி செய்தார்கள், பிறகு அவர்கள் மகிழ்ச்சியுடன் நடனமாடினர். பேட்டை துள்ளல் மக்கள் மத்தியில் மகிழ்ச்சியைக் குறிக்கிறது. ஐய்யப்ப பக்தர்கள் வருகை புரியும் காலத்தின் முடிவில் பெட்டத்துல்லால் என்று அழைக்கப்படும் திருவிழா உள்ளது, அங்கு அம்பலபுழா மற்றும் ஆலங்காட்டு மக்கள் இதைச் செய்வார்கள். அம்பலபுழா முதலில் செல்கிறார், அவர்கள் வழக்கம் போல் வலியம்பலம் செல்வார்கள். 'கிருஷ்ணபருந்து' மற்றும் நட்சத்திரம் காணப்பட்ட பிறகு ஆலங்காட்டில் இதைத் தொடங்கும்.
# எருமேலி

## முக்கியமான திருவிழாக்கள்

### எருமேலிலி பேட்டை துள்ளல்

"பேட்டை துள்ளல்" அல்லது அரக்கி மகிசி கொலை, உள்ளூர் பழங்கிடியனர் தொடர்புடைய சடங்கு நடனம் மலையாளம் *விரிச்சிகம்* மற்றும் *தானு* (டிசம்பர் மற்றும் ஜனவரி) மாதங்கள் எருமேலியில் மிக குறிப்பிட வேண்டிய பண்டிகை ஆகும்.
# எருமேலி

## முக்கியமான திருவிழாக்கள்

### சந்தனக்குடம்

இது மற்றொரு முக்கியமான திருவிழாவாகும், இது வரலாற்று சிறப்புமிக்க பேட்டை துள்ளலின்ன் ஆரம்ப நிகழ்வாக நடத்தப்படுகிறது. திருவிழா மசூதியில் இருந்து "மலிசா" ஊர்வலத்துடன் தொடங்குகிறது.
# எருமேலி

## காலநிலை

எருமேலியில் காலநிலை கோப்பெனின் கீழ் வகைப்படுத்தப்பட்டு உள்ளது. ஆண்டு முழுவதும் 31&nbsp;°C வெப்பநிலையுடன் இந்த இடம் ஈரப்பதமாக ஆக இருக்கிறது. மார்ச் மற்றும் ஏப்ரல் மாதங்கள் வெப்பமானவை. தென்மேற்கு பருவமழை மே மாதத்தின் முதல் ஆகஸ்ட் வரை கணிசமான அளவு மழையை வழங்குகிறது. இங்கு சராசரி ஆண்டு மழை 2620 மிமீஆகும் . குளிர்காலம் பொதுவாக டிசம்பர் முதல் பிப்ரவரி வரை இருக்கும்.
# மதுரை பொன்னுசாமிப் பிள்ளை

**மதுரை பொன்னுசாமிப் பிள்ளை** (எ) **பொன்னுசாமி**, 1887 ஆம் ஆண்டில் பிறந்தார். இவரது தந்தையார் முத்துக்கருப்பப் பிள்ளை, தாயார் அலமேலு அம்மையார் ஆவார். இவரது தந்தையார் முத்துக்கருப்பப் பிள்ளையின், நாகசுர இசையில் மகிழ்ந்த எட்வர்டு மன்னர், நூறு வெள்ளி நாணயங்களைப் பரிசாக அளித்தார்.
# மதுரை பொன்னுசாமிப் பிள்ளை

## கல்வியும், புலமையும்

- தமது தந்தையாரிடம் நாதசுரப் பயிற்சியைப் பொன்னுசாமி பெற்றார். பிறகு மதுரை சௌந்தர பாண்டியன் நாதசுரக்காரரிடமும், கும்பகோணம் நாராயண நாயனக்காரரிடமும் பயிற்சி பெற்றார்.
- எட்டயபுரம் இராமச்சந்திர பாகவதரிடம் பாட்டும் வீணையும் பயின்றார்.
- 1895 ஆம் ஆண்டு முதல் கச்சேரி செய்யத் தொடங்கினார்.
- மைசூர் அரண்மனையில், அவைக்களக் கலைஞராகவும் விளங்கினார்.
- 1904 ஆம் ஆண்டில், தாம் வசித்த தெருவில் சங்கீத ரத்ன விநாயகர் கோயில் ஒன்றைக் கட்டினார்.
- இந்நிலையில் தமிழ்ப் புலமையும், இசை வளமும் பெற்றவரானார்.
- இவர் சிலப்பதிகாரத்தையும், அதன் உரையையும் நன்கு பயின்றார். இதன் விளைவாகப் பூர்வீக சங்கீத உண்மை என்ற இசைத் தமிழ் ஆய்வு நூலொன்றை வெளியிட்டார்.
- பூர்வீக சங்கீத உண்மை என்ற நூலை இயற்றினார். மேளகர்த்தா இராகங்கள் 32 மட்டுமே என்பதனை உறுதிப்படுத்தியவர்.
# பதுமன்தேவி

**பதுமன்தேவி** எனப்படுபவர்கள் பதுமன் என்ற பழனிமலைப் பகுதியை ஆண்ட அரசனின் இரண்டு மகள்களைக் குறிக்கும். இருவரும் இருவேறு சேர அரசர்களை மணந்து அரசி ஆயினர். இவர்கள் பெற்ற ஆண்பிள்ளைகள் அரசராயினர்.  
ஒருத்தி வஞ்சியைத் தலைநகராகக் கொண்டு நாடாண்ட இமயவரம்பன் நெடுஞ்சேரலாதன் மனைவி ஆனாள். இவளது மக்கள் இருவர். களங்காய்க்கண்ணி நார்முடிச்சேரல், ஆடுகோட்பாட்டுச் சேரலாதன் என்னும் இவர்கள் முறையே கடல்பிறக்கோட்டிய செங்குட்டுவன் ஆட்சிக்கு முன்னும், பின்னும் வஞ்சியைத் தலைநகராகக் கொண்டு சேரநாட்டை ஆண்டனர்.  
மற்றொருத்தி கருவூரைத் தலைநகராகக் கொண்டு சேரநாட்டை ஆண்ட செல்வக் கடுங்கோ வாழியாதன் மனைவி. இவள் மகன் பெருஞ்சேரல் இரும்பொறை என்னும் சேர மன்னன்.
# தேசிய நெடுஞ்சாலை 234 (இந்தியா)

**தேசிய நெடுஞ்சாலை 234** (*National Highway 234 (India)*) என்பது இந்தியாவின் தேசிய நெடுஞ்சாலை ஆகும். இது 2010ஆம் ஆண்டில் இந்தியத் தேசிய நெடுஞ்சாலை ஆணையத்தால் அனைத்து தேசிய நெடுஞ்சாலைகளையும் மறுபெயரிடுவதற்கு முன்பு தேசிய நெடுஞ்சாலை 121 என அறியப்பட்டது.
# தேசிய நெடுஞ்சாலை 234 (இந்தியா)

## வழித்தடம்

- கன்னோசி அருகே தே. நெ. 34
- பிதுனா
- இட்டாவா
- கிசுயினி
- NH 34 போகெளன் அருகில்
# சாத்தன்

**சாத்தன்** என்னும் பெயர் ஐயப்பனைக் குறிக்கும். இப்பெயர் எருதினையும் குறிக்கும்.  
இப்பெயரில் உள்ள சங்ககாலப் புலவர்கள் குறித்த கட்டுரைகள்:
- சீத்தலைச் சாத்தனார்
- சாத்தனார்
- ஒக்கூர் மாசாத்தனார்
- பிரான் சாத்தனார்
- மோசிசாத்தனார்
- அரசன்கிழார் மகனார் பெருஞ்சாத்தன்
- பெருந்தோள் குறுஞ்சாத்தன்
இப்பெயரிலுள்ள அரசர்கள்
- ஒல்லையூர் கிழான் மகன் பெருஞ்சாத்தன்
- சோணாட்டுப் பிடவூர் கிழான் மகன் பெருஞ்சாத்தன்
- பாண்டியன் கீரஞ்சாத்தன்  
சாத்தி என்பது சாத்தன் என்பதன் பெண்பால் பெயர்.
- ஒக்கூர் மாசாத்தியார்
# குறுக்கிடா மாற்றுப்பாதை அமைப்பு

களுடன் உள்ள ஓர் குறுக்கிடா மாற்றுப்பாதை அமைப்பு.]]
**குறுக்கிடா மாற்றுப்பாதை அமைப்பு** அல்லது **குளோவர் இதழ் மாற்றுப்பாதை** (*cloverleaf interchange*) அமைப்பில் இரண்டு மட்டங்களில் சாலை மாற்றங்கள் ஒன்றையொன்று குறுக்கிடாவண்ணம் நிகழ்கின்றன. சாலையின் இடது புறம் செல்லும் போக்குவரத்து ஒழுங்கில் (*வலது புறம் செல்லும் நாடுகளில் திசைகளை மாற்றிக்கொள்க*), இடதுபுறம் செல்ல சேவைச் சாலைகள் அமைக்கப்படுகின்றன. வலது புறம் செல்ல (இடது கை ஓட்ட ஒழுங்கில்) வண்டிகள் மேலாக அல்லது கீழாகச் செல்லும் சாலையில் நேராகச் சென்று பின்னர் முக்கால் வட்டமுள்ள (270°) சேவைச்சாலையின் மூலமாக குறுக்குச் சாலையில் இணையும்.
# செட்டிகுளம், திருநெல்வேலி மாவட்டம்

**செட்டிகுளம்,** திருநெல்வேலி மாவட்டத்தில்இருக்கும் ஒரு சின்ன கடற்கரை கிராமம்.  
கன்னியாகுமரியைச் திருச்செந்தூருடன் இணைக்கும் கிழக்கு கடற்கரை சாலையில்,கன்னியாகுமரியில் இருந்து 12 கி.மீ. தொலைவில் அமைந்துள்ளது செட்டிகுளம். அருகில் உள்ள நகரம் நாகர்கோவில் ஆகும். கூடங்குளம் அணுமின் நிலையத்தைச் சேர்ந்த ஊழியர்களுக்காக செட்டிகுளம் அருகே *அனுவிஜய் டவுன்ஷிப்* அமைக்கப்பட்டுள்ளது. செட்டிகுளம் கடற்கரை தான் நெல்லை மாவட்டத்தின் மீக நீழமான கடற்கரை. இதன் தூரம் சுமார் 3கி.மீ.ஆகும். ஒரே நேர்கோட்டில் அமைந்துள்ளது. திருவிழா நாட்களில் மற்றும் பண்டிகை நாட்களில் கடற்கரையில் கூட்டம் அலைமோதும். மற்ற நாட்களில் ஊர் மக்கள் தினமும் குளித்து மகிழ்வர். செட்டிகுளம் கடற்கரையிலிருந்து பார்த்தால் கன்னியாகுமரி திருவள்ளுவர் சிலை மற்றும் விவேகானந்தர் பாறை அழகாக தெரியும். இந்த கடற்கரையில் இரவில் அதிகமாக நண்டுகள் வரும். காலை மாலை நேரத்தில் செட்டிகுளம் மக்கள் தியானம், விளையாட்டு, உடற்பயிற்சி ஆகியவற்றை தினமும் செட்டிகுளம் கடற்கரையில் மேற்கொள்கிறார்கள். செட்டிகுளம் பண்ணையூர் என்றால் பல மக்களுக்கு தெரியும்.
# கருத்திருமன் (கதைமாந்தர்)

**கருத்திருமன்** கல்கி எழுதிய பொன்னியின் செல்வன் புதினத்தில் வருகின்ற வாணி அம்மையை திருமணம் செய்துகொண்டவர் ஆவார்.
# கருத்திருமன் (கதைமாந்தர்)

## கதாப்பாத்திரத்தின் இயல்பு

கரிய திருமால் என்னும் பெயரைக் கொண்ட கருத்திருமன் கோடிக்கரைக்கு அருகேயுள்ள தோப்புத்துறை என்னும் ஊரினைச் சார்ந்தவர். அவ்வூரிலிருந்து ஈழத் தீவுகளுக்குப் படகோட்டி கொண்டு வாழ்பவர். ஒரு முறை ஈழத்திலிருந்து தோப்புத்துறைக்குப் படகோட்டிக் கொண்டு வரும் போது, பெரும் புயலில் சிக்கிக் கொண்டார். படகு கவிழாமல் காத்துக் கோடிக்கரை அருகே வரும் போது மந்தாகினி தேவி கடலில் மிதப்பதனைப் பார்த்தார். அவளைக் காப்பாற்றி, திருமறைக்காடு எனும் ஊருக்கு அருகே படகைக் கரையேற்றி்னார். அப்போது அவள் பேசும், கேட்கும் திறனற்றவள் என்பதை அறிந்தார்.  
மந்தாகினியை ஈழத்திலிருக்கும் தீவொன்றில் விட்டுவிட கருத்திருமன் மீண்டும் பயணப்பட்டபோது, வீரபாண்டியனையும் கடலிலிருந்து காத்து ஒரு தீவில் விட்டார். அங்கிருந்த ஒரு மனிதர், மந்தாகினியை அடையாளம் கண்டு, அவளைத் தன் மகளென்று கூறினார். வீரபாண்டியன் இலங்கை மன்னனுக்கு கருத்திருமனிடம் ஓலை கொடுத்தனுப்பினான். பின்பு ரோஹண நாட்டிற்கு கருத்திருமனும், வீரபாண்டியனும் சென்று, இலங்கை அரசனுடன் பல இடங்களுக்குச் சென்றார்கள். இறுதியாக ஒரு பள்ளத்தாக்கொன்றில் பாண்டிய மன்னர்களின் மணி மகுடமும், இரத்தின ஹாரமும், அளவில்லாத பொற் காசுகள், நவரத்தினங்களும், விலை மதிப்பில்லாத ஆபரணங்களும் இருந்தன.  
வீரபாண்டியன் சில பொற்காசுகளைக் கருத்திருமனிடம் அளித்து மந்தாகினியை கவனமாகப் பார்த்துக் கொள்ளுமாறு கூறினான். மீண்டும் ஈழத்தீவிற்குக் கருத்திருமன் வந்த போது மந்தாகினியையும், அவள் தந்தையையும் காணாமல் திகைத்தான். கோடிக்கரைக்குச் சென்று பார்த்தபோது, தியாக விடங்கரின் வீட்டில் மந்தாகினி இருந்தாள். அவளுடன் இருந்த வாணி அம்மையை கருத்திருமன் திருமணம் செய்து கொள்ள எண்ணினான். அதற்குள் குழகர் கோவிலுக்கு வந்த செம்பியன் மாதேவி இரு சகோதரிகளையும் பழையாறைக்கு அழைத்துச் சென்றுவிட்டார். எனவே பழையாறைக்கு கருத்திருமன் சென்ற போது, அங்கே வாணி அம்மை ஒரு குழந்தையைப் புதைக்கப் பள்ளம் தோண்டிக் கொண்டிருப்பதைக் கண்டு, குழந்தை உயிருடன் உள்ள செய்தியைத் தெரிவிக்கிறார். அதை அறி்ந்த வாணி அம்மை திகைக்கிறார். பின் இருவரும் சேர்ந்து அந்த குழந்தையை வளர்க்க முடிவு செய்து பழையாறையை விட்டு புறப்படுகின்றார்கள்.  
தஞ்சை பாதாள சிறையில் பைத்தியமாகக் கருத்திருமன் அடைபட்டுக் கிடக்கின்றார். பாதாளச் சிறையில் பக்கத்து அறையில் சேந்தன் அமுதன் சிறையில் இருக்கும் போது, அவனிடம் தனக்குப் பாண்டிய மணிமகுடம் இருக்கும் இடம் தெரியுமென்றும், அதற்குப் பதிலாக பாடலொன்றைத் தனக்கு கற்றுத் தரும்படியும் கூறுகிறார். இந்த செய்தியைப் பினாகபாணியும் அறிகிறான். வந்தியத்தேவன் சிறையில் இருக்கும் போது, இருவரும் பேசி அங்கிருந்து தப்புகின்றார்கள். பழையாறையில் உள்ள குடிசையில் சேந்தன் அமுதன் நோயுற்று கிடப்பதை அறிந்து தப்பிச் செல்லும் முன் அவனைக் காண விழைகின்றார்கள். அங்கு மதுராந்தகத் தேவனிடம் அவன் பாண்டியனின் மகன் என்ற உண்மையைக் கருத்திருமன் கூறி, இலங்கைக்குச் சென்று உதவி பெற யோசனை கூறுகிறான். இருவரும் இலங்கைக்குப் போகும் வழியில் பினாகபாணியின் துணையுடன் வருகின்ற கந்தன் மாறனிடமிருந்து கருத்திருமன் தப்புவதோடு இக் கதாப்பாத்தரத்தினைக் கல்கி முடித்துக்கொள்கின்றார்.
# வீரபாண்டியன் (கதைமாந்தர்)

**வீரபாண்டியன்** கல்கி எழுதிய பொன்னியின் செல்வன் புதினத்தில் வருகின்ற மந்தாகினியின் கணவனும், நந்தினி, மதுராந்தகனின் தந்தையும் ஆவார். வரலாற்றில் இடம்பெற்ற வீரபாண்டியனைச் சற்று புனைவுடன் இணைத்து கதாபாத்திரமாக வடிவமைத்துள்ளார் கல்கி.
# வீரபாண்டியன் (கதைமாந்தர்)

## கதாபாத்திரத்தின் இயல்பு

வீரபாண்டியன் இலங்கை அரசரோடு சேர்ந்து சுந்தர சோழரின் படைகளை எதிர்த்துப் போர் புரிந்தான். அதில் தோல்வியுற்று சில காலம் மறைந்திருந்தான். கடலில் நினைவற்று கிடந்த வீரபாண்டினைக் கருத்திருமன் எனும் படகோட்டி காப்பாற்றினான். படகில் இருந்து இறங்கியதும் அங்கிருந்த ஒரு மனிதர், மந்தாகினியை அடையாளம் கண்டு, அவளைத் தன் மகளென்று கூப்பிட்டு சென்றார். பின் அந்த மனிதர் மந்தாகினியை தன் குடும்பத்தாருடன் ஒப்படைத்துவிட்டு இறந்து விட்டார். வீரபாண்டியன் இலங்கை மன்னனுக்குக் கருத்திருமனிடம் ஓலை கொடுத்தனுப்பினான். பின்பு உரோகண நாட்டிற்கு கருத்திருமனும், வீரபாண்டியனும் சென்று அங்கு இலங்கை அரசனுடன் பல இடங்களுக்குச் சென்றார்கள். இறுதியாக ஒரு பள்ளத்தாக்கொன்றில் பாண்டிய மன்னர்களின் மணி மகுடமும், இரத்தின ஆரமும், அளவில்லாத பொற்காசுகள், நவரத்தினங்களும், விலை மதிப்பில்லாத ஆபரணங்களும் இருந்தன.  
இலங்கை மன்னர், கருத்திருமனிடம் பொற்காசுகளை அளித்து மந்தாகினியைக் கவனமாக பார்த்துக் கொள்ளுமாறு கூறினான். இலங்கை அரசனுடன் இணைந்து பெரும் படை திரட்டி மீண்டும் சோழப் பேரரசின் மீது போர் தொடுத்தான். சுந்தர சோழர் படையினைத் தலைமை தாங்கிய ஆதித்த கரிகாலனிடம் தோற்று ஓடி ஒளிந்தான். அவனைத் தேடிவந்த ஆதித்த கரிகாலனிடம் ஆழ்வார்க்கடியான் மரத்தின் மீது ஒளிந்து கொண்டு, அசிரீரி போல வீரபாண்டியன் ஒளிந்திருக்கும் இடத்தினைத் தெரிவித்தான். இறுதியாக வீரபாண்டியனின் தலையை வெட்டி ஆதித்த கரிகாலன் வெற்றி கொண்டான்.
# கண்டராதித்தர் (கதைமாந்தர்)

**கண்டராதித்தர்** கல்கி எழுதிய பொன்னியின் செல்வன் புதினத்தில் வருகின்ற சோழ மன்னனும், செம்பியன் மாதேவியின் கணவரும் ஆவார். வரலாற்றில் இடம்பெற்ற கண்டராதித்தரைச் சற்றுப் புனைவுடன் இணைத்து கதாபாத்திரமாக வடிவமைத்துள்ளார் கல்கி.
# கண்டராதித்தர் (கதைமாந்தர்)

## கதைமாந்தர் இயல்பு

சோழப் பேரரசின் மன்னராக இருந்தாலும், அரசாங்க காரியங்களில் விருப்பமின்றி, சிவ பக்தியில் திளைக்கும் மனம் படைத்தவர் கண்டராதித்தர். சிவ பக்தியால் சிவஞான கண்டராதித்தர் சோழர் என்று புகழப்படுபவர். செம்பியன் மாதேவி சிவபக்திமான் என்பதை அறிந்து அவரைத் திருமணம் செய்து கொண்டவர்.
# கண்டராதித்தர் (கதைமாந்தர்)

## பொன்னியின் செல்வனில்

பராந்தக சோழரின் ஆட்சிக்குப் பிறகு, அவருடைய மகன்களான இராசாத்திதரும், அரிஞ்சைய சோழரும் போருக்கு செல்கிறார்கள். அங்கே இராசாதித்தர் மறைந்துவிட, அரிஞ்சய சோழரும் பெரும்காயமடைகிறார். அந்நேரத்தில் ஈழப் போருக்குச் சென்ற சுந்தர சோழரும் கிடைக்காததால் கண்டராதித்தர் சோழ மன்னராகிறார். போர், ஆயுதம், அரசியல் இவற்றில் விருப்பம் கொள்ளாமல் சிவ வழிபாட்டிலேயே காலம் கழிக்கின்றார். ஓர் நாள் மழவரையருடன் வரும் போது சிவாலயத்தில் தவத்தில் மூழ்கியிருக்கும் செம்பியன் மாதேவியைப் பார்க்கின்றார். மழவரையர் முதலியோருடன் அவள் அருகில் சென்று யார் இந்த பெண்ணென வினவுகிறார். தவம் கலைந்து எழுந்திருக்கும் செம்பியன் மாதேவி சிவனே காட்சிதருவதாக எண்ணி மனமுருகி வணங்கி, கண்களில் நீர் கோர்க்க நிற்கின்றாள். பின்பு தன் முன்னே இருப்பது சிவனல்ல, அரசன் என்பதை அறிந்து ஓடிவிடுகிறாள். தன்னைப்போலவே சிவசிந்தனையில் இருக்கும் பெண்ணைத் திருமணம் செய்துகொள்ள கண்டராதித்தர் விரும்புகிறார். செம்பியன் மாதேவியும் சிவபக்தரான கண்டராதித்தரை ஏற்றுக் கொள்கிறாள்.  
நீண்ட காலம் மகவு ஆசையின்றி இருந்தார்கள். ஆனால் செம்பியன் மாதேவி பிற பெண்கள் குழந்தைகளுடன் இருப்பதைக் கண்டு தாய்மையடைய விருப்பம் கொள்கிறார். அவருக்கு பிறக்கும் குழந்தை இறந்தே பிறக்கிறது. அதனால் அரண்மனையில் மந்தாகினி பெற்றெடுத்த ஒரு பிள்ளையைச் செம்பியன் மாதேவி வளர்க்கிறார். சோழ குலத்தில் பிறக்காத குழந்தை சோழ மன்னராக வருவது, சோழ குலத்திற்குச் செய்யும் பாவச் செயல் என்று கண்டராதித்தர் நினைக்கிறார். எக்காரணம் கொண்டும் செம்பியன் மாதேவி வளர்க்கும் குழந்தை சோழ மன்னராகக் கூடாதென செம்பியன் மாதேவியிடம் கூறுகிறார். அதனை ஏற்றுத் தன் பிள்ளையென வளர்க்கும் மதுராந்தகனைச் சிவ பக்திமானாக மாற்றுகிறார் செம்பியன் மாதேவி.
# குடந்தை சோதிடர் (கதைமாந்தர்)

**குடந்தை சோதிடர்** கல்கி எழுதிய பொன்னியின் செல்வன் புதினத்தில் வருகின்ற சோதிட நிபுணர் ஆவார். பல்வேறு நாட்டின் அரச குமாரர்கள், அரச குமாரிகளின் சிதகங்களை சேர்த்து வைத்திருப்பவர். பழையாறை இளவரசி குந்தவை பிராட்டியும், கொடும்பாளூர் இளவரசி வானதி தேவியும் அடிக்கடி சோதிடம் பார்க்க குடந்தை சோதிடரின் வீட்டிற்கு வருகை தருகிறார்கள். அவ்வாறு வருகையில் வந்தியத் தேவன் குந்தவையை முதன்முறை சந்திக்கிறான்.  
சோழப் பேரரசின் மதிமந்திரியான அநிருத்தப் பிரம்மராயரின் ஒற்றனாகவும் அறியப்படுகிறார். அரசாங்க விசயங்களை தன்னுடைய பேச்சாற்றலால் பிறரிடமிருந்து அறிந்து அநிருத்தரிடம் சொல்வதாக பாண்டிய ஆபத்துதவிகள் நம்புகின்றார்கள்.
# இராஜாதித்தர் (கதைமாந்தர்)

**இராஜாதித்தர்** கல்கி எழுதிய பொன்னியின் செல்வன் புதினத்தில் வருகின்ற பராந்தக சோழ மன்னனின் முதல் புதல்வரும், அரிஞ்சய சோழர் மற்றும் கண்டராதித்தரின் சகோதரன் ஆவார். வரலாற்றில் இடம்பெற்ற இராஜாதித்தரைச் சற்றுப் புனைவுடன் இணைத்து கதாபாத்திரமாக வடிவமைத்துள்ளார் கல்கி.
# இராஜாதித்தர் (கதைமாந்தர்)

## கதைமாந்தர் இயல்பு

பராந்தக தேவரின் முதல் புதல்வர் இராஜாதித்தர். இவர் தக்கோலம் போரில் பெரும்படையை எதிர்த்து யானைமேல் இருந்து போர் செய்தார். கன்னரதேவனுடைய சைன்யத்தை முறியடித்துவிட்டு, யானை மீதிருந்தபடி உயிர் துறந்து வீர சொர்க்கம் எய்தினார். அவருடைய அம்பு பாய்ந்த உடலை சோழ மாளிகையில் வைத்து சோழப் பெண்கள் அழுதார்கள். அவருடைய வீர வரலாற்றினை மக்கள் நினைவு கூறும் வகையில் சோழ நாடெங்கும், நாடகங்கள் இயற்றப்படுகின்றன. இவரே வீர நாராயண ஏரியைத் திட்டமிட்டு உருவாக்கித் தந்ததாகவும் பொன்னியின் செல்வனின் கல்கி குறிப்பிடுகிறார்.
# அரிஞ்சய சோழன் (கதைமாந்தர்)

**அரிஞ்சய சோழன்** கல்கி எழுதிய பொன்னியின் செல்வன் புதினத்தில் வருகின்ற பராந்தக சோழ மன்னனின் புதல்வரும், இராஜாதித்தர் மற்றும் கண்டராதித்தரின் சகோதரன் ஆவார். வரலாற்றில் இடம்பெற்ற அரிஞ்சய சோழனைச் சற்றுப் புனைவுடன் இணைத்து கதாபாத்திரமாக வடிவமைத்துள்ளார் கல்கி.
# அரிஞ்சய சோழன் (கதைமாந்தர்)

## கதைமாந்தர் இயல்பு

பராந்தக தேவரின் புதல்வர் அரிஞ்சயர். சோழ நாட்டின் வடக்குப் பகுதியை ஆக்கிரமித்துக் கொண்டிருந்த இராட்டிரகூடர்களை விரட்டுவதற்காகப் பெரும் படையை எதிர்த்துப் போர் புரிந்தவர். அப்போரில் படுகாயமுற்ற போதும், கண்டராத்தரின் மறைவுக்குப் பின் சோழ அரசராகப் பதவியேற்றார். மிகக் குறுகிய காலமே அரசராக இருந்தார். பின் உயிர்துறந்தார். இவருக்குப் பின் இவரது மகன் சுந்தர சோழர் சோழப் பேரரசை ஆண்டார்.
# வானமா தேவி (கதைமாந்தர்)

**வானமா தேவி** கல்கி எழுதிய பொன்னியின் செல்வன் புதினத்தில் வருகின்ற சோழர் குல அரசியாவார். இவர் சுந்தர சோழரின் மனைவியும், ஆதித்த கரிகாலன் இளைய பிராட்டி குந்தவை அருள்மொழிவர்மன் ஆகியோரது அன்னையும் ஆவார்.  
சுந்தர சோழர் நோயுற்று படுக்கையிலிருந்த போது நொடியும் அவரைப் பிரியாது, அவருக்குத் துணையாக இருக்கிறார். இரவு பகலாக அவரைக் கவனித்து வருகிறார். மலையமான் என்கிற சிற்றரசரின் மகளானவர். மந்தாகினி தேவி சுந்தர சோழரை காண வருகின்ற போது, சகோதரியாக பாவிக்கிறார். மந்தாகினியின் தோற்றத்தினைக் கண்டு சுந்தர சோழர் பயம் கொள்கிறார் என்று அவரின் மனம் அறிந்து குந்தவையிடம் மந்தாகினியை அலங்கரிக்கும் படி கூறுகிறார். சிறிது நேரத்தில் மந்தாகினியைக் காணவில்லை என்று அந்தப்புரத்துப் பெண்கள் தெரிவிக்கும் போது, அங்கிருக்கும் கண்ணாடியில் முகம் பார்த்து வெட்கம் கொண்டு அவர் சென்றிருப்பார் எனத் தெரிவிக்கிறார்.
# மேக்ஸ் வோன் உலோ

**மேக்ஸ் வோன் உலோ**(Max Theoder Felis Von Laue: 9 அக்டோபர் 1879 – 24 ஏப்ரல் 1960) செருமானிய அறிவியலறிஞர். பெயர் தெரியாதக் கதிர்களில் படிகங்களின் மூலம் ஏற்படும் விளிம்பு விளைவு பற்றிய கண்டுபிடிப்பிற்காக 1914 ஆம் ஆண்டு நோபல் பரிசு பெற்ற இயற்பியலறிஞர். ஐன்ஸ்டீனுடைய சார்புக் கோட்பாடு, உலோகங்களின் மீ கடத்து தன்மை ஆகியவற்றிலும் ஆய்வு மேற்கொண்டவர்.
# சந்திரமதி (கதைமாந்தர்)

**சந்திரமதி** கல்கி எழுதிய பொன்னியின் செல்வன் புதினத்தில் வருகின்ற கடம்பூர் இளவரசி மணிமேகலையின் தோழியாவாள்.  
வந்தியத்தேவனின் முகத்தினைக் கண்ணாடியில் கண்ட மணிமேகலைக்கு அது உண்மையா பிரமையா என்று சந்தேகம் வந்தது. வேட்டை மண்டபத்திற்குள் வந்தியத்தேவன் ஒளிந்திருக்கிறானா என்று பார்க்க சந்திரமதியுடன் செல்கிறாள். இருவரும் மாறி மாறி பரிகசித்துக் கொள்கிறார்கள். அங்கிருந்த வாலில்லா குரங்குதான் கண்ணாடியில் தெரிந்தாகப் பரிகசிக்கின்றாள் சந்திரமதி. வந்தியத்தேவன் தன்னை குரங்கு என்று சந்திரமதி கூறியதைக் கேட்டபொழுது தனக்குக் கோபம் வந்ததையும் நிலமை கருதி தான் அமைதியாய் இருந்ததையும் பின்னர் மணிமேகலையுடன் உரையாடுகையில் தெரிவிக்கிறான்.
# ஆந்திரப் பல்கலைக்கழகம்

**ஆந்திரப் பல்கலைக்கழகம்**, ஆந்திர பிரதேசத்தில் விசாகப்பட்டினத்தில் உள்ள ஒரு பழமையான பல்கலைக்கழகமாகும். இது 1926 ஆம் ஆண்டில் தொடங்கப்பட்டது.  
ஆந்திரப் பல்கலைக்கழகம் வடக்கு வளாகம், தெற்கு வளாகம் என்று பிரிக்கப்பட்டுள்ளது. இந்தப் பல்கலைக்கழகத்தோடு ஐந்து மாவட்டங்களில் இருந்து 575 கல்லூரிகள் இணைக்கப்பட்டுள்ளன.